text: بھارت سمیت 23 ملکوں کے کُل 60 بلاگر 4لگژری ٹرینوں یعنی پیلیس آن وہیلسس، مہاراجہ ایکسپریس،ڈیکن اوڈیسی اور گولڈن چیریٹ میں ایک ہفتے کے طویل سفرپر دورہ کر رہے ہیں اور ہر ایک ٹرین میں 15بلاگروں کا ایک گروپ ہے۔ 15بلاگروں پر مشتمل پہلا گروپ آج نئی دلی کے صفدرجنگ ریلوے اسٹیشن سے پیلیس آن وہیلس سے روانہ ہوا۔ دوسرا گروپ 10فروری 2018 کو مہاراجہ ایکسپریس سے دلی سے روانہ ہوگا۔ تیسرےگروپ کی 10فروری 2018 کو ممبئی کے چھتر پتی شیوا جی مہاراج ٹرمنل سے ڈیکن اوڈیسی سے روانگی ہوگی اور بلاگروں کا آخری گروپ بنگلورو سے 19فروری 2018 کو گولڈن چیریئٹ سے روانہ ہوگا۔